
Opravné uznesenie Krajský súd v Bratislave v právnej veci navrhovateľa: F. Q., M.. XX. X. XXXX, A. Q. J. XXXX/X, Q., štátny občan SR, zastúpeného: Mgr. Andrej Gundel, advokát so sídlom Ventúrska 14, Bratislava, proti odporcovi: AUTOCENTRUM AAA AUTO a.s., IČO: 47 918 101, Panónska cesta 39, Bratislava, zastúpenom: Mgr. Marián Baláž, advokát so sídlom Tešedíkova 59, Bratislava, o vyplatenie mzdy s príslušenstvom, o návrhu odporcu na opravu rozsudku Krajského súdu v Bratislave zo dňa 9. septembra 2015, č. k. 3Co/357/2014-190, jednohlasne (pomerom hlasov 3:0) takto
r o z h o d o l :
Záhlavie a výrok rozsudku Krajského súdu v Bratislave zo dňa 9. septembra 2015, č. k. 3Co/357/2014-190 sa opravuje nasledovne:
- označenie odporcu v záhlaví rozsudku má správne znieť:
„AUTOCENTRUM AAA AUTO a.s., IČO: 47 918 101, Panónska cesta 39, Bratislava“
- označenie rozsudku súdu prvého stupňa vo výroku rozsudku má správne znieť:
„rozsudok Okresného súdu Bratislava V zo dňa 5. 11. 2012, č. k. 11C/371/2009-162“.
o d ô v o d n e n i e :
Pri písomnom vyhotovení rozsudku Krajského súdu v Bratislave zo dňa 9. septembra 2015, č. k. 3Co/257/2014-190 došlo tak v záhlaví, ako aj vo výrokovej časti k zrejmej nesprávnosti, v dôsledku ktorej bol odporca v záhlaví nesprávne označený ako: AUTOCENTRUM AAA AUTO a.s., IČO: 35 858 699, so sídlom Panónska cesta 39, Bratislava“ namiesto „AUTOCENTRUM AAA AUTO a.s., IČO: 47918 101, Panónska cesta 39, Bratislava“ a vo výroku rozsudku odvolací súd nesprávne uviedol dátum vyhotovenia rozsudku súdu prvého stupňa, ktorý potvrdil ako „5. 11. 2014“ namiesto „5. 11. 2012“.
Podľa § 164 zák. č. 99/1963 Zb. v platnom znení (ďalej „ O.s.p.“) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť.
S poukazom k tomu, že pri vypracovaní písomného vyhotovenia rozsudku došlo k pisárskej chybe v jeho záhlaví a výroku, odvolací súd v zmysle zákonných citovaných ustanovení uvedené posúdil ako zrejmú nesprávnosť a rozhodol tak, ako je uvedené vo výroku tohto uznesenia.
Poučenie:
Proti tomuto uzneseniu nie je odvolanie prípustné.

